Here is a page extracted from Wikipedia that may contain CSS, HTML, and a lot of unformatted text.

Title: Verdello
Content: Verdello (Berdejo en castellano) ye un municipio de la provincia de Zaragoza situau en la comarca de la Comunidat de Calatayú.

La suya población ye de 51 habitants (2017), en una superficie de 19,46 km² y una densidat de población de 2,62 hab/km²

Cheografía 
Ye situau en la val de lo río Manubles, a 990 metros d'altaria dencima de lo livel d'a mar y a una distancia de 130 km de la ciudat de Zaragoza, la capital de la suya provincia y d'Aragón. Verdello ye a lo sudeste de la Sierra de la Bigornia.

Mugas 
Lo termin municipal de Verdello muga con los termins de Torre la Palla, de Bichuesca, de Carabantes y de Reznos.

Historia 
En la baixa Edat Meya Verdello teneba importancia estratechica pa controlar lo camín ta la Meseta por lo río Manubles, ye la razón d'existencia de lo castiello de Verdello. En 1186 se firmó lo tractau de Verdello entre Castiella y Aragón.

Toponimia 
Lo toponimo Verdello derivaría de lo latín VIRIDIS ("verde") con un sufixo -ĬCULU d'acuerdo con un orichen latino antigo, podendo tamién tener un orichen romance mes recient a partir de verde y lo sufixo -ello derivau de l'anterior sufixo -ĬCULU.

Apareixe como Berdello en lo fuero de Calatayú atorgau por Alifonso I lo Batallero en 1131:

Tamién se documenta Berdello en la Bula de Lucio III (1182):

En Teruel firmó un testigo d'un documento como Sancio de Verdello in Osa en 1189, y en la baixa Edat Meya se rechistra l'apelliu Verdello en la redolada d'Obón y Alcaine.

Manimenos, en los textos medievals gosa apareixer como Berdejo u Berdeio d'acuerdo con la fonetica de l'aragonés de la Comunidat de Calatayú.

Demografía

Demografía

Reparto de concellers

Alcaldes

Molimentos 
 Ilesia de Sant Millán de Verdello, con partis en estilo romanico de los sieglos XII-XIII, muit restaurada en lo sieglo XVIII. Ye protechida legalment dende 2001 con la suya declaración como Bien d'Intrés Cultural.
 Casa d'a Villa.
 Castiello.

Fiestas 
 Virchen d'o Río, 8 de setiembre.
 Sant Millán, 12 de noviembre.

Se veiga tamién 
Lista de municipios de Zaragoza.

Vinclos externos 
  Pachina web no oficial sobre Verdello.

Referencias